HR
17.7.2023.
Službeni list Europske unije
C 252/73
Tužba podnesena 25. svibnja 2023. – UC Rusal/Vijeće (Predmet T-292/23) (2023/C 252/87) Jezik postupka: engleski Stranke Tužitelj: United Company Rusal MKPAO (UC Rusal) (Kaliningrad, Rusija) (zastupnici: N. Tuominen i L. Engelen, odvjetnici) Tuženik: Vijeće Europske unije
Tužbeni zahtjev Tužitelj od Općeg suda zahtijeva da: — djelomično poništi, u skladu s člankom 263.
UFEU-a, kao prvo, Odluku Vijeća (ZVSP) 2023/572 od 13. ožujka 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine, (1) i Provedbenu Uredbu Vijeća (EU) 2023/571 od 13. ožujka 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine, (2) i, kao drugo, svaku naknadnu odluku Vijeća (ZVSP) i provedbenu uredbu Vijeća kojom se mijenjaju ili poništavaju ti akti, u dijelu u kojem identificiraju tužitelja kao da je u vlasništvu g.
Deripaske; — naloži Vijeću snošenje troškova.
Tužbeni razlozi i glavni argumenti U prilog osnovanosti tužbe tužitelj ističe tri tužbena razloga. 1.
Prvi tužbeni razlog, koji se temelji na očitoj pogrešci u ocjeni jer je tužiteljevo ime uključeno u obrazloženje za osobu koja je predmet mjera ograničivanja. 2.
Drugi tužbeni razlog, koji se temelji na povredi prava obrane, prava na pošteno saslušanje jer tužitelju nije pružena prilika da stvarno izvršava svoja prava obrane, posebno pravo na saslušanje.
Uzimajući u obzir blisku vezu između prava obrane i prava na djelotvoran pravni lijek, također je povrijeđeno tužiteljevo pravo na djelotvorni pravni lijek. 3.
Treći tužbeni razlog, koji se temelji na tome da su pobijane mjere neproporcionalne i krše tužiteljeva prava na temelju članaka 16. i 17.
Povelje Europske unije o temeljnim pravima.
(1) (2)
Odluka Vijeća (ZVSP) 2023/572 od 13. ožujka 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2023, L 75I, str. 134.)
Provedbena Uredba Vijeća (EU) 2023/571 od 13. ožujka 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2023, L 75I, str.
1.)
Tužba podnesena 25. svibnja 2023. – EuroChem Group/Vijeće (Predmet T-293/23) (2023/C 252/88) Jezik postupka: engleski Stranke Tužitelj: EuroChem Group AG (Zug, Švicarska) (zastupnici: N. Tuominen i M. Krestijanova, odvjetnici)